Folketing
2008-02-22

Jeg er sikker på, at de gør det godt ovre i Århus. Jeg vil så sige, at der er mange formænd eller rådmænd rundtomkring, der ikke nødvendigvis har den samme partifarve, som Louise Gade i Århus har, men som gør det lige så godt. Men de har det også utrolig svært. Det er lidt ligesom den sag, vi var inde på før. Og jeg har også hørt ministeren blive citeret for på et tidspunkt, at de her penge går til et rigtig godt formål, og at det går rigtig godt. Er det så gået så godt? Er de fysiske rammer og indholdet og materialet ude i kommunerne så godt, som ministeren egentlig ønsker det?